**Apstiprināts**

**Siguldas novada pašvaldības**

**Iepirkumu komisijas**

**2016.gada 7.novembrī sēdē**

**Protokols Nr.53**

****

**IEPIRKUMA**

**(pamatojoties uz PIL 8².pantu)**

**SND 2016/53**

„Telts noma pasākuma “Ziemassvētki Siguldā”

vajadzībām”

**NOLIKUMS**

Siguldas novads, 2016

**1. Vispārīgā informācija**

**Iepirkuma identifikācijas numurs**

SND 2016/53

**Pasūtītājs**

**1.2.1. Siguldas novada Dome**

Pasūtītāja rekvizīti: Darba laiki:

Pils iela 16, Sigulda Pirmdiena 8:00 – 13:00 14:00 – 18:00

Reģ. Nr.90000048152 Otrdiena 8:00 – 13:00 14:00 – 17:00

A/S „SEB Banka” Trešdiena 8:00 – 13:00 14:00 – 17:00

Konts: LV15UNLA0027800130404 Ceturtdiena 8:00 – 13:00 14:00 – 18:00

Tālr. Nr.67970844 Piektdiena 8:00 – 14:00

Faksa Nr.67971371

e-pasta adrese: dome@sigulda.lv

**Telts nomu, piegādi, uzstādīšanu un demontāžu Pasūtītājs iepērk Siguldas novada pašvaldības iestādes - Siguldas novada Kultūras pārvaldes vajadzībām:**

**1.2.2. Iepirkuma komisijas sastāvs un tās izveidošanas pamatojums:**

Iepirkumu komisija izveidota 19.06.2013. ar Siguldas novada Domes sēdes lēmumu (protokols Nr.6, §6). Iepirkumu komisijas sastāvā veiktas izmaiņas 02.07.2014. ar Siguldas novada Domes sēdes lēmumu (protokols Nr.13, §16). Iepirkumu komisijas sastāvā veiktas izmaiņas 02.09.2015. ar Siguldas novada Domes sēdes lēmumu (protokols Nr.13, §2). Iepirkumu komisijas sastāvā veiktas izmaiņas PIL 8².panta kārtībā veiktajiem iepirkumiem ar Siguldas novada Domes 14.09.2015. rīkojumu Nr.1.5.-7./98.

**1.2.3. Kontaktpersonas:**

1.2.3.1. Par iepirkuma procedūru:

Siguldas novada Domes Juridiskās pārvaldes Speciāliste iepirkuma jautājumos Līga Landsberga, tālr. Nr. 67385945, faksa Nr. 67971371, e-pasta adrese: liga.landsberga@sigulda.lv;

1.2.3.2. Par tehniskajām specifikācijām:

Siguldas novada Kultūras pārvaldes, Kultūras centra vadītājas p.i. Dace Pleša tālr. nr. 67970814, mob.tel. 29548365, e-pasta adrese: dace.plesa@sigulda.lv

**Iepirkuma priekšmets**

Telts noma, piegāde, uzstādīšana un demontāža pasākumam “Ziemassvētki Siguldā” .

CPV kods – CPV kods: [39522000-7](http://www.iub.gov.lv/lv/iubcpv/parent/4940/clasif/main/) (brezents, laivu buras, vējdēļi vai vējdēļi uz riteņiem, audekla nojumes, sauljumi, teltis un tūrisma preces).

**Iepirkuma dokumentu saņemšana**

1.4.1. Iepirkuma dokumenti ir bez maksas un brīvi pieejami Siguldas novada pašvaldības mājas lapā interneta vietnē [www.sigulda.lv](http://www.sigulda.lv/)

1.4.2. Ar iepirkuma dokumentiem ieinteresētajiem Pretendentiem ir iespējams iepazīties līdz 2016.gada 21.novembrim plkst. 10:00 uz vietas, Siguldas novada Domes Administrācijas ēkā, Zinātnes ielā 7, Siguldā, 3.stāvā, 300.kabinetā.

1.4.3. Ja ieinteresētais Pretendents pieprasa izsniegt iepirkuma dokumentus drukātā veidā, Pasūtītājs tos izsniedz ieinteresētajam Pretendentam 3 (triju) darbadienu laikā pēc tam, kad saņemts šo dokumentu pieprasījums, ievērojot nosacījumu, ka dokumentu pieprasījums iesniegts laikus pirms piedāvājumu iesniegšanas termiņa.

1.4.4. Ja ieinteresētais Pretendents vēlas saņemt iepirkuma dokumentus drukātā veidā, Pasūtītājs var pieprasīt samaksu, kas nepārsniedz dokumentu pavairošanas un nosūtīšanas faktiskos izdevumus.

1.4.5. Iepirkuma Nolikuma atbildes uz pretendentu jautājumiem par šo iepirkumu tiks publicētas Pasūtītāja mājas lapā interneta vietnē [www.sigulda.lv](http://www.sigulda.lv/) Pretendenta pienākums ir pastāvīgi sekot mājas lapā publicētajai informācijai un ievērtēt to savā piedāvājumā.

1.4.6. Iepirkuma komisija nav atbildīga par to, ja kāda ieinteresētā persona nav iepazinusies ar informāciju, kam ir nodrošināta brīva un tieša elektroniskā pieeja.

**Līguma izpildes laiks**

1.5.1. Ar uzvarējušo Pretendentu tiks slēgts 1 (viens) līgums par telts nomu, piegādi, uzstādīšanu un demontāžu.

1.5.2. Pasūtītāja paredzamie līguma izpildes termiņi:

1.5.2.1. telts piegāde, uzstādīšana plānota naktī no 16. uz 17.decembri 2016.g, uzstādīšanas vieta: Ausekļa iela 6, Sigulda;

1.5.2.2. plānotais telts darbības laiks no 2016.gada 17.- 30. decembrim;

1.5.2.3.plānotais telts demontāža 2016.gada 30.decembrī.

1.5.3. Precīzi līguma izpildes termiņi tiks noteikti slēdzot iepirkuma līgumu.

Telts tiks izmantota Ziemassvētku pasākumu – koncertu rīkošanai.

**Piedāvājuma iesniegšanas vieta, datums, laiks un kārtība**

1.6.1. Pretendenti piedāvājumus var iesniegt līdz **21.11.2016. plkst.10:00** Siguldas novada Siguldas novada Domes Būvniecības kontroles nodaļā pie Klientu apkalpošanas speciālistes, Zinātnes ielā 7, Siguldā,iesniedzot tos personīgi vai atsūtot pa pastu. Pasta sūtījumam jābūt nogādātam šajā punktā noteiktajā adresē līdz iepriekš minētajam termiņam.

1.6.2. Piedāvājumi, kas iesniegti pēc minētā termiņa, netiks pieņemti. Pa pastu sūtītos piedāvājumus, kas saņemti pēc minētā termiņa, neatvērtus nosūtīs atpakaļ iesniedzējam.

**Piedāvājuma nodrošinājums**

Iesniedzot Piedāvājumu, Pretendentam piedāvājuma nodrošinājums nav jāiesniedz.

**Piedāvājuma noformēšana**

1.8.1. Piedāvājums iesniedzams aizlīmētā un aizzīmogotā aploksnē (vai citā iepakojumā), uz kuras jānorāda:

* pasūtītāja nosaukums un adrese;
* pretendenta nosaukums un adrese;
* atzīme

**”Piedāvājums iepirkumam**

„Telts noma pasākuma “Ziemassvētki Siguldā”

vajadzībām”

**Identifikācijas Nr. SND 2016/53**

**Neatvērt līdz 21.11.2016. plkst. 10:00”.**

1.8.2. Piedāvājums sastāv no trim daļām:

* atlases dokumentiem (1 oriģināls un 1 kopija);
* tehniskā piedāvājuma (1 oriģināls un 1 kopija);
* finanšu piedāvājuma (1 oriģināls un 1 kopija).

1.8.3. Piedāvājuma visas daļas iesniedz 1.8.1.punktā minētajā aploksnē (vai citā iepakojumā). Piedāvājuma dokumentiem jābūt sanumurētiem, cauršūtiem (caurauklotiem) tā, lai dokumentus nebūtu iespējams atdalīt, un jāatbilst pievienotajam satura radītājam (uz piedāvājuma daļu oriģināliem un to kopijām norāda attiecīgi „ORIĢINĀLS” un „KOPIJA”).

1.8.4. Dokumentu noformēšanā Pretendentam jāievēro Ministru kabineta 2010.gada 28.septembra noteikumu Nr.916 „Dokumentu izstrādāšanas un noformēšanas kārtība” prasības.

1.8.5. Piedāvājums jāsagatavo valsts valodā. Ja kāds no Pretendenta iesniegtajiem dokumentiem nav valsts valodā, tas jānoformē atbilstoši Ministru kabineta 2000.gada 22.augusta noteikumos Nr.291 „Kārtība, kādā apliecināmi dokumentu tulkojumi valsts valodā” 6.punktā norādītajam.

1.8.6. Iesniegtie piedāvājumi, izņemot Nolikuma 1.6.2.apakšpunktā noteikto gadījumu, ir Pasūtītāja īpašums un netiek atdoti atpakaļ Pretendentiem.

**Informācijas sniegšana un apmaiņa**

1.9.1. Papildus informācijas sniegšana par iepirkuma dokumentos iekļautajām prasībām attiecībā uz piedāvājumu sagatavošanu un iesniegšanu vai pretendentu atlasi tiek nodrošināta 2 (divu) darba dienu laikā, bet ne vēlāk kā 5 (piecas) dienas pirms piedāvājuma iesniegšanas termiņa beigām.

1.9.2. Papildus informāciju Pasūtītājs nosūta pretendentam, kas uzdevis jautājumu, un vienlaikus ievieto šo informāciju Siguldas novada pašvaldības mājaslapā [www.sigulda.lv](http://www.sigulda.lv/), kurā ir pieejami iepirkuma dokumenti, norādot arī uzdoto jautājumu.

1.9.3. Informācijas apmaiņa starp Pasūtītāju un Pretendentiem notiek rakstveidā: pa pastu (lēnāka) vai pa faksu (ātrāka), vai e-pastu (ātrāka).

1.9.4. Laikā no piedāvājumu iesniegšanas dienas līdz to atvēršanas brīdim Pasūtītājs nesniedz informāciju par citu piedāvājumu esamību. Piedāvājumu vērtēšanas laikā līdz rezultātu paziņošanai pasūtītājs nesniedz informāciju par vērtēšanas procesu.

**2. Informācija par iepirkuma priekšmetu un apraksts**

2.1. Iepirkuma priekšmets ir telts noma, piegāde, uzstādīšana un demontāža pasākumam “Ziemassvētki Siguldā”, kas jāveic saskaņā ar Tehnisko specifikāciju (Nolikuma 2.pielikums). Telšu piegāde jāveic Siguldas novada Kultūras pārvaldei Raiņa iela 3, Sigulda, Siguldas novads.

2.2. Piedāvājumi var tikt iesniegti tikai par visu apjomu.

2.3. Pretendentam nav tiesību iesniegt Piedāvājuma variantus.

2.4. Iepirkuma uzvarētāja pienākums ir piegādāt telti nevainojamā kvalitātē atbilstoši Nolikuma 2.pielikumā (tehnisko specifikāciju) noteiktajām prasībām.

**3.Informācija pretendentiem**

**3.1.Nosacījumi pretendenta dalībai iepirkumā**

3.1.1. Iepirkumā var piedalīties piegādātāji Publisko iepirkumu likuma 1.panta 11.punkta izpratnē, kuri ir iesnieguši Nolikuma 4.sadaļā minētos dokumentus. Piedalīšanās iepirkumā ir Pretendenta brīvas gribas izpausme. Iepirkuma noteikumi visiem Pretendentiem ir vienādi.

3.1.2. Pretendents ir reģistrēts Latvijas Republikas Uzņēmuma reģistra Komercreģistrā vai līdzvērtīgā reģistrā ārvalstīs.

3.1.3. Pretendents ir reģistrēts Būvkomersantu reģistrā Latvijas Republikas normatīvajos aktos noteiktajā kārtībā vai līdzvērtīgā reģistrā ārvalstīs.

3.1.4. Iepirkuma komisija ir tiesīga noraidīt Pretendenta piedāvājumu, ja:

1) Pretendents nav iesniedzis kaut vienu no šī Nolikuma 4.sadaļā minētajiem dokumentiem;

2) Pretendenta tehniskais piedāvājums nav sagatavots atbilstoši Tehniskajās specifikācijās izvirzītajām prasībām;

3) Pretendentam ir pasludināts maksātnespējas process (izņemot gadījumu, kad maksātnespējas procesā tiek piemērota sanācija vai cits līdzīga veida pasākumu kopums, kas vērsts uz parādnieka iespējamā bankrota novēršanu un maksātnespējas atjaunošanu), apturēta vai pārtraukta saimnieciskā darbība, uzsākta tiesvedības par tā bankrotu vai tas tiek likvidēts;

4) ievērojot Valsts ieņēmumu dienesta publiskās nodokļu parādnieku datubāzes pēdējās datu aktualizācijas datumu, ir konstatēts, ka Pretendentam dienā, kad paziņojums par plānoto līgumu publicēts Iepirkumu uzraudzības biroja mājaslapā, vai dienā, kas pieņemts lēmums par iespējamu līguma slēgšanas tiesību piešķiršanu, Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā katrā valstī pārsniedz 150 *euro;*

5) uz Pretendenta norādīto personu, uz kuras iespējām Pretendents balstās, lai apliecinātu, ka tā kvalifikācija atbilst paziņojumā par plānoto līgumu vai iepirkuma dokumentos noteiktajām prasībām, kā arī uz personālsabiedrības biedru, ja Pretendents ir personālsabiedrība, ir attiecināmi Nolikuma 3.1.4.punkta 3) un 4) apakšpunktos minētie nosacījumi;

6) Pretendents ir sniedzis nepatiesu informāciju savas kvalifikācijas novērtēšanai vai vispār nav sniedzis pieprasīto informāciju.

**3.2.Prasības attiecībā uz pretendenta saimniecisko un finansiālo stāvokli un iespējām veikt preču piegādi**

3.2.1. Pretendenta katra gada (2014.g., 2015.g., 2016.g.) finanšu apgrozījumam jābūt ne mazākam, kā 11 000,00 EUR.

3.2.2. Pretendenti, kas dibināti vēlāk, apliecina, ka katra gada finanšu apgrozījums nostrādātajā periodā nav mazāks, kā 11 000,00 EUR.

3.2.3. Ja Pretendents ir personu apvienība, tās saimnieciskais un finansiālais stāvoklis ir atbilstošs konkrētā līguma izpildei – kopā visu personu apvienībā iesaistīto dalībnieku - katra gada (2013.g., 2014.g., 2015.g.) finanšu apgrozījumam jābūt ne mazākam, kā 11 000,00 EUR.

3.2.4. Pretendents spēj uzņemties atbildību par riskiem, kas var iestāties līguma izpildes laikā.

3.2.5. Piegādātājs var balstīties uz citu uzņēmēju iespējām, ja tas ir nepieciešams konkrētā līguma izpildei, neatkarīgi no savstarpējo attiecību tiesiskā rakstura. Šādā gadījumā piegādātājs pierāda pasūtītājam, ka viņa rīcībā būs nepieciešamie resursi, iesniedzot šo uzņēmēju apliecinājumu vai vienošanos par sadarbību konkrētā līguma izpildei.

**3.3.Prasības attiecībā uz pretendenta tehniskajām un profesionālām spējām un iespējām veikt preču piegādi**

3.3.1. Pretendentam pēdējā gada laikā (vai īsākā, ja Pretendents ir dibināts vēlāk) ir jābūt pieredzei, vismaz 3 līdzīgu preču iznomāšanā, ar nosacījumu, ka nomas izmaksas bez PVN ir ne mazākas kā 100% no Pretendenta piedāvātās līguma cenas bez PVN.

3.3.2. Pretendentam jābūt ne mazāk kā 3 pasūtītāju pozitīvām atsauksmēm par pretendenta veiktajām šādu vai līdzīgu preču piegādēm pēdējo 12 mēnešu laikā.

3.3.3. Ja Pretendents plāno piesaistīt apakšuzņēmējus, tad tie ir piesaistāmi saskaņā ar Publisko iepirkumu likuma 20.panta noteikumiem

3.3.4. Ja Pretendents plāno nomainīt līguma izpildē iesaistīto personālu vai plāno apakšuzņēmēju nomaiņu, tad tie ir nomaināmi saskaņā ar Publisko iepirkumu likuma 68.panta noteikumiem.

**4. Iepirkuma piedāvājuma saturs**

 **4.1.Atlases dokumenti**

4.1.1**.** Pretendenta pieteikums (Nolikuma 1.pielikums) dalībai iepirkumā. Pieteikumu paraksta Pretendenta pilnvarota persona.

4.1.2. Pretendenta apliecinājums par Pretendenta katra gada (2013.g., 2014.g., 2015.g.) finanšu apgrozījumu, norādot apgrozījumu par katru gadu, kas pierāda Pretendenta atbilstību Nolikuma 3.2.1.apakšpunktā izvirzītajai kvalifikācijas prasībai. Uzņēmumiem, kas dibināti vēlāk - apliecinājums par gada finanšu apgrozījumu nostrādātajā periodā.

4.1.3. Pretendenta brīvā formā sagatavota informācija par pretendenta pieredzi līdzīgu pasūtījumu (tehniskajās specifikācijās minēto preču piegādē) veikšanā, atbilstoši Nolikuma 3.3.1.apakšpunktā noteiktajām prasībām, norādot Pasūtītāju, preču veidu, preču kopējo apjomu pēc līguma, līguma izpildes laiku un kontaktpersonas telefona Nr., kas varētu sniegt atsauksmes par veikto preču piegādi.

4.1.4. Vismaz 3 (trīs) pozitīvas atsauksmes, kurās apliecināta Pretendenta pieredze un kvalitāte Nolikuma 3.3.1.apakšpunktā noteiktajām prasībām un atbilstoši Nolikuma 3.3.2.apakšpunktā noteiktajam.

4.1.5. Pretendenta apliecinājums, ka Pretendents ir saimnieciski un tehniski spējīgs veikt iepirkuma priekšmeta piegādi, uzstādīšanu un demontāžu.

**4.2.Tehniskais piedāvājums**

4.2.1. Tehniskā piedāvājuma apraksts un dokumenti, kas apliecina, ka piedāvājums atbilst iepirkuma nolikumā un Tehniskajā specifikācijā (Nolikuma 2.pielikums) izvirzītajām atbilstības prasībām.

4.2.2. Tehnisko piedāvājumu paraksta Pretendenta pilnvarota persona.

**4.3. Finanšu piedāvājums**

4.3.1. Pretendenta finanšu piedāvājums jāaizpilda atbilstoši Nolikuma 3.pielikumā norādītajai Finanšu piedāvājuma formai.

4.3.2. Finanšu piedāvājumu paraksta Pretendenta pilnvarota persona.

4.3.3. Finanšu piedāvājumā piedāvātajā cenā iekļaujamas visas ar Tehniskajā specifikācijā noteiktās preces nomu, piegādi, uzstādīšu un demontāžu saistītās izmaksas, visi normatīvajos aktos paredzētie nodokļi, atsevišķi izdalot PVN, visas ar to netieši saistītās izmaksas (transporta pakalpojumi u.c.).

**5. Iepirkuma norise**

Par visiem ar iepirkuma organizēšanu un norisi saistītiem jautājumiem ir atbildīga Siguldas novada pašvaldības Iepirkumu komisija. Komisijas uzdevums ir izvēlēties pretendentu, kura piedāvājums atbilst šī Nolikuma prasībām.

**5.1. Piedāvājumu vērtēšana**

5.1.1. Piedāvājumu noformējuma pārbaudi, Pretendentu atlases dokumentu atbilstības pārbaudi, tehnisko piedāvājumu atbilstības pārbaudi un piedāvājuma izvēli saskaņā ar izraudzīto piedāvājuma izvēles kritēriju – piedāvājums ar viszemāko cenu - Iepirkumu komisija veic slēgtā sēdē.

5.1.2. Iepirkumu komisija izvēlas piedāvājumu ar viszemāko cenu no piedāvājumiem, kas atbilst Nolikuma prasībām.

**5.2. Aritmētisku kļūdu labošana**

Aritmētisku kļūdu labošanu Iepirkumu komisija veic saskaņā ar Publisko iepirkumu likuma 56.panta trešo daļu.

**5.3. Nepamatoti lēta piedāvājuma noteikšana**

Ja Pretendenta iesniegtais piedāvājums ir nepamatoti lēts, Iepirkumu komisija rīkojas saskaņā ar Publisko iepirkumu likuma 48.pantu.

5.4. Gadījumā, ja iepirkumam tiks iesniegts tikai viens piedāvājums, kas pilnībā atbildīs Nolikuma prasībām, Pretendents, kas iesniedzis šo piedāvājumu, var tikt atzīts par iepirkuma uzvarētāju.

5.5. Ja neviens no iesniegtajiem piedāvājumiem netiks izskatīts vai netiks atzīts par atbilstošu, Iepirkumu komisijai ir tiesības uzvarētāju nepaziņot un iepirkumu izbeigt. Šādā gadījumā Iepirkumu komisija pieņem lēmumu par jauna iepirkuma organizēšanu.

**6. Iepirkuma līgums**

6.1. Pasūtītājs slēgs iepirkuma līgumu ar izraudzīto Pretendentu, pamatojoties uz tā iesniegto piedāvājumu un saskaņā ar iepirkuma Nolikuma noteikumiem.

6.2. Iepirkuma līgumā avansa maksājumi nav paredzēti. Samaksa par preces nomu pēc pieņemšanas-nodošanas akta parakstīšanas un rēķina saņemšanas.

6.3. Uzvarējušam Pretendentam iepirkuma līgums jānoslēdz ar Pasūtītāju ne vēlāk, kā 5 (piecu) darba dienu laikā pēc rakstiska uzaicinājuma par līguma noslēgšanu izsūtīšanas brīža. Ja šajā punktā minētajā termiņā Pretendents neparaksta iepirkuma līgumu, tas tiek uzskatīts par Pretendenta atteikumu slēgt iepirkuma līgumu, kā rezultātā iepirkuma līgums tiek slēgts ar nākamo Pretendentu, kurš iesniedzis piedāvājumu ar viszemāko cenu.

6.4. Grozījumus iepirkuma līgumā, izdara, ievērojot Publisko iepirkumu likuma 67.¹ panta noteikumus.

**7.Iepirkuma komisijas tiesības un pienākumi**

**7.1.Iepirkuma komisijas tiesības**

7.1.1. Pārbaudīt nepieciešamo informāciju kompetentā institūcijā, publiski pieejamās datubāzēs vai citos publiski pieejamos avotos, ja tas nepieciešams piedāvājumu atbilstības pārbaudei, Pretendentu atlasei, piedāvājumu vērtēšanai un salīdzināšanai, kā arī lūgt, lai kompetenta institūcija papildina vai izskaidro dokumentus, kas iesniegti komisijai. Pasūtītājs termiņu nepieciešamās informācijas iesniegšanai nosaka samērīgi ar laiku, kas nepieciešams šādas informācijas sagatavošanai un iesniegšanai.

7.1.2. Ja Pasūtītājs ir pieprasījis izskaidrot vai papildināt iesniegtos dokumentus, bet Pretendents to nav izdarījis atbilstoši Pasūtītāja noteiktajām prasībām, Pasūtītājam nav pienākuma atkārtoti pieprasīt, lai tiek izskaidrota vai papildināta šajos dokumentos ietvertā informācija.

7.1.3. Pieaicināt ekspertu piedāvājuma noformējuma pārbaudei, piedāvājuma atbilstības pārbaudei, kā arī piedāvājuma vērtēšanai.

7.1.4. Pieprasīt, lai Pretendents precizētu informāciju par savu piedāvājumu, ja tas nepieciešams piedāvājuma noformējuma pārbaudei, Pretendentu atlasei, piedāvājuma atbilstības pārbaudei, kā arī piedāvājumu vērtēšanai un salīdzinā­šanai.

7.1.5. Lemt par iesniegtā piedāvājuma tālāko neizskatīšanu un nevērtēšanu, pieņemot argumentētu lēmumu par to, ja piedāvājums nav noformēts atbilstoši Nolikuma 1.8.punktā minētajām prasībām un/vai iesniegtie dokumenti neatbilst kādai no Nolikuma 4.sadaļas prasībām.

7.1.6. Neizskatīt un nevērtēt piedāvājumu, ja Pretendenta pieteikums (Nolikuma 1.pielikums) nav aizpildīts pilnībā vai atbilstoši prasītajai informācijai. Šajā gadījumā Pretendenta iesniegtais Piedāvājums paliek Pasūtītāja īpašumā un netiek atdots Pretendentam.

7.1.7. Labot aritmētiskās kļūdas Pretendentu finanšu piedāvājumos normatīvajos aktos noteiktajā kārtībā, informējot par to Pretendentu.

7.1.8. Izvēlēties nākamo piedāvājumu ar zemāko cenu, ja izraudzītais Pretendents atsakās slēgt iepirkuma līgumu ar Pasūtītāju.

7.1.9. Lemt par iepirkuma izbeigšanu vai pārtraukšanu.

7.1.10. Neizvēlēties nevienu no piedāvājumiem, ja tie pārsniedz Siguldas novada pašvaldības budžetā piešķirtos līdzekļus.

7.1.11. Noraidīt piedāvājumus, ja tie neatbilst iepirkuma Nolikuma prasībām.

7.1.12. Iepirkuma komisija patur sev tiesības nekomentēt iepirkuma norises gaitu.

7.1.13. Pasūtītājs izslēdz Pretendentu no dalības iepirkumā jebkurā no šādiem gadījumiem:

 7.1.13.1. pasludināts Pretendenta maksātnespējas process (izņemot gadījumu, kad maksātnespējas procesā tiek piemērota sanācija vai cits līdzīga veida pasākumu kopums, kas vērsts uz parādnieka iespējamā bankrota novēršanu un maksātspējas atjaunošanu), apturēta vai pārtraukta tā saimnieciskā darbība, uzsākta tiesvedība par tā bankrotu vai tas tiek likvidēts;

7.1.13.2. ievērojot Valsts ieņēmumu dienesta publiskās nodokļu parādnieku datubāzes pēdējās datu aktualizācijas datumu, ir konstatēts, ka Pretendentam dienā, kad paziņojums par plānoto līgumu publicēts Iepirkumu uzraudzības biroja mājaslapā, vai dienā, kad pieņemts lēmums par iespējamu līguma slēgšanas tiesību piešķiršanu, Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā katrā valstī pārsniedz 150 *eiro*;

7.1.13.3. uz Pretendenta norādīto personu, uz kuras iespējām Pretendents balstās, lai apliecinātu, ka tā kvalifikācija atbilst paziņojumā par plānoto līgumu vai iepirkuma dokumentos noteiktajām prasībām, kā arī uz personālsabiedrības biedru, ja Pretendents ir personālsabiedrība, ir attiecināmi Nolikuma 3.1.4.punkta 3) un 4)apakšpunktos minētie nosacījumi.

7.1.14. Lai izvērtētu Pretendentu saskaņā ar Nolikuma 7.1.13.punktu, Pasūtītājs:

 7.1.14.1.attiecībā uz Latvijā reģistrētu vai pastāvīgi dzīvojošu Pretendentu un uz Pretendenta norādīto personu, uz kuras iespējām Pretendents balstās, lai apliecinātu, ka tā kvalifikācija atbilst paziņojumā par plānoto līgumu vai iepirkuma dokumentos noteiktajām prasībām, kā arī uz personālsabiedrības biedru, ja Pretendents ir personālsabiedrība, izmantojot Ministru kabineta noteikto informācijas sistēmu, Ministru kabineta noteiktajā kārtībā iegūst informāciju:

a) par Nolikuma 7.1.13.1.punktā minētajiem faktiem – no Uzņēmumu reģistra;

b) par Nolikuma 7.1.13.2.punktā minēto faktu – no Valsts ieņēmumu dienesta. Pasūtītājs minēto informāciju no Valsts ieņēmumu dienesta ir tiesīgs saņemt, neprasot Pretendenta un Pretendenta norādītās personas, uz kuras iespējām Pretendents balstās, lai apliecinātu, ka tā kvalifikācija atbilst paziņojumā par plānoto līgumu vai iepirkuma dokumentos noteiktajām prasībām, kā arī personālsabiedrības biedra, ja Pretendents ir personālsabiedrība piekrišanu.

7.1.14.2.attiecībā uz ārvalstī reģistrētu vai pastāvīgi dzīvojošu Pretendentu un Pretendenta norādīto personu, uz kuras iespējām Pretendents balstās, lai apliecinātu, ka tā kvalifikācija atbilst paziņojumā par plānoto līgumu vai iepirkuma dokumentos noteiktajām prasībām, kā arī uz personālsabiedrības biedru, ja Pretendents ir personālsabiedrība, pieprasa, lai Pretendents iesniedz attiecīgās kompetentās institūcijas izziņu, kas apliecina, ka uz Pretendentu un Pretendenta norādīto personu, uz kuras iespējām Pretendents balstās, lai apliecinātu, ka tā kvalifikācija atbilst paziņojumā par plānoto līgumu vai iepirkuma dokumentos noteiktajām prasībām, kā arī uz personālsabiedrības biedru, ja Pretendents ir personālsabiedrība neattiecas PIL 8².panta piektajā daļā noteiktie gadījumi. Termiņu izziņas iesniegšanai Pasūtītājs nosaka ne īsāku par 10 darbdienām pēc pieprasījuma izsniegšanas vai nosūtīšanas dienas.

Ja attiecīgais Pretendents noteiktajā termiņā neiesniedz minēto izziņu, Pasūtītājs to izslēdz no dalības iepirkumā.

7.1.15. Atkarībā no atbilstoši Nolikuma 7.1.14.1.punkta „b” apakšpunktam veiktās pārbaudes rezultātiem Pasūtītājs:

a) neizslēdz Pretendentu no turpmākās dalības iepirkumā, ja konstatē, ka saskaņā ar Ministru kabineta noteiktajā informācijas sistēmā esošo informāciju Pretendentam nav nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 *eiro*,

b) informē Pretendentu par to, ka saskaņā ar Valsts ieņēmumu dienesta publiskajā nodokļu parādnieku datubāzē pēdējās datu aktualizācijas datumā ievietoto informāciju ir konstatēts, ka Pretendentam vai Pretendenta norādītajai personai, uz kuras iespējām Pretendents balstās, lai apliecinātu, ka tā kvalifikācija atbilst paziņojumā par plānoto līgumu vai iepirkuma dokumentos noteiktajām prasībām, kā arī personālsabiedrības biedram, ja Pretendents ir personālsabiedrība dienā, kad paziņojums par plānoto līgumu publicēts Iepirkumu uzraudzības biroja mājaslapā, vai dienā, kad pieņemts lēmums par iespējamu līguma slēgšanas tiesību piešķiršanu, ir nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā pārsniedz 150 *euro*, un nosaka termiņu — 10 dienas pēc informācijas izsniegšanas vai nosūtīšanas dienas — apliecinājuma iesniegšanai. Pretendents, lai apliecinātu, ka tam un Pretendenta norādītajai personai, uz kuras iespējām Pretendents balstās, lai apliecinātu, ka tā kvalifikācija atbilst paziņojumā par plānoto līgumu vai iepirkuma dokumentos noteiktajām prasībām, kā arī personālsabiedrības biedru, ja Pretendents ir personālsabiedrība nebija nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 *euro*, iesniedz attiecīgās personas vai tās pārstāvja apliecinātu izdruku no Valsts ieņēmumu dienesta elektroniskās deklarēšanas sistēmas par to, ka attiecīgajai personai nebija nodokļu parādu, tajā skaitā valsts sociālās apdrošināšanas iemaksu parādu, kas kopsummā pārsniedz 150 *euro*. Ja noteiktajā termiņā minētais apliecinājums nav iesniegts, Pasūtītājs Pretendentu izslēdz no dalības iepirkumā.

**7.2. Iepirkuma komisijas pienākumi**

7.2.1. Nodrošināt iepirkuma norisi un dokumentēšanu.

7.2.2. Nodrošināt Pretendentu brīvu konkurenci, kā arī vienlīdzīgu un taisnīgu attieksmi pret tiem.

7.2.3. Sniegt informāciju par Nolikumu, pēc ieinteresēto personu pieprasījuma normatīvajos aktos noteiktajā kārtībā.

7.2.4. Vērtēt Pretendentus un to iesniegtos piedāvājumus saskaņā ar Publisko iepirkumu likumu, citiem normatīvajiem aktiem un šo Nolikumu, izvēlēties piedāvājumu vai pieņemt lēmumu par iepirkuma izbeigšanu bez rezultātiem, vai iepirkuma pārtraukšanu.

7.2.5. Rakstiski informēt Pretendentus par iesniegto materiālu vērtēšanas gaitā konstatētām aritmētiskām kļūdām.

7.2.6. Lemt par piedāvājuma atdošanu Pretendentam gadījumos, kad nav ievērota šajā Nolikumā noteiktā piedāvājumu iesniegšanas kārtība.

7.2.7. Noteikt iepirkuma uzvarētāju.

7.2.8. Rakstiski informēt visus Pretendentus par iepirkuma rezultātiem 3 (trīs) darba dienu laikā pēc lēmuma pieņemšanas.

7.2.9. Nosūtīt informāciju Iepirkumu uzraudzības birojam [www.iub.gov.lv](http://www.iub.gov.lv/) un ievietot informāciju Siguldas novada pašvaldības mājas lapā interneta vietnē [www.sigulda.lv](http://www.sigulda.lv/) .

**8.Pretendenta tiesības un pienākumi**

**8.1.Pretendenta tiesības**

8.1.1. Piedāvājuma sagatavošanas laikā Pretendentam ir tiesības rakstveidā vērsties pie Iepirkuma komisijas neskaidro jautājumu precizēšanai.

8.1.2. Līdz piedāvājumu iesniegšanas termiņa beigām Pretendents ir tiesīgs atsaukt vai mainīt savu iesniegto piedāvājumu. Atsaukumam ir bezierunu raksturs, un tas izbeidz dalībnieka turpmāko līdzdalību iepirkuma procedūrā. Piedāvājums atsaucams vai maināms, pamatojoties uz rakstveida iesniegumu, kas saņemts līdz piedāvājumu iesniegšanas termiņa beigām un to parakstījusi Pretendenta pilnvarota persona.

8.1.3. Ja Pretendents, kas iesniedzis piedāvājumu iepirkumā, uzskata, ka ir aizskartas tā tiesības vai ir iespējams šo tiesību aizskārums, ir tiesīgs pieņemto lēmumu pārsūdzēt Administratīvajā rajona tiesā Administratīvā procesa likumā noteiktajā kārtībā. Administratīvās rajona tiesas spriedumu var pārsūdzēt kasācijas kārtībā Austākās tiesas Senāta Administratīvo lietu departamentā. Lēmuma pārsūdzēšana neaptur pieņemtā lēmuma darbību.

**8.2.Pretendenta pienākumi**

8.2.1. Sagatavot piedāvājumus atbilstoši Nolikuma prasībām.

8.2.2. Sniegt patiesu informāciju.

8.2.3. Sniegt atbildes uz Iepirkuma komisijas pieprasījumiem par papildu informāciju, kas nepieciešama piedāvājumu noformējuma pārbaudei, Pretendentu atlasei, piedāvājumu atbilstības pārbaudei, salīdzināšanai un vērtēšanai.

8.2.4. Segt visas izmaksas, kas saistītas ar piedāvājumu sagatavošanu un iesniegšanu.

**Pielikumi:**

1.pielikums Pretendenta pieteikums.

2.pielikums Tehniskā specifikācija.

3. pielikums Finanšu piedāvājuma forma.

4.pielikums Līguma projekts.

**1.pielikums**

**Pretendenta pieteikums**

**„Telts noma pasākuma “Ziemassvētki Siguldā”**

**vajadzībām”**

(identifikācijas Nr. SND 2016/53)

Iepazinušies ar iepirkuma „Telts noma pasākuma “Ziemassvētki Siguldā” vajadzībām” (identifikācijas Nr. SND 2016/53), Nolikumu un pieņemot visus tā noteikumus, es, šī pieteikuma beigās parakstījies, apstiprinu, ka piekrītu iepirkuma noteikumiem, un piedāvāju nodrošināt telts nomu piegādi, uzstādīšanu un demontāžu Siguldas novada Kultūras pārvaldes vajadzībām saskaņā ar Nolikumu un tā pielikumiem, par kopējo summu:

|  |  |  |
| --- | --- | --- |
| EUR bez PVN ....%(summa cipariem un vārdiem) | PVN ....... %(summa cipariem un vārdiem) | EUR ieskaitot PVN ......%(summa cipariem un vārdiem) |
|  |  |  |

|  |  |
| --- | --- |
| Pretendenta nosaukums |  |
| Vienotais reģistrācijas numurs |  |
| Juridiskā adrese  |  |
| Biroja adrese |  |
| Kontaktpersona (vārds, uzvārds, amats) |  |
| Tālruņa numurs |  |
| Faksa numurs |  |
| E-pasta adrese |  |
| Uzņēmuma bankas rekvizīti: Banka |  |
| Kods |  |
| Konts |  |

Apliecinām, ka darbu izpildes apstākļi un apjoms ir skaidrs un ka to var realizēt, nepārkāpjot normatīvo aktu prasības un publiskos ierobežojumus, atbilstoši Nolikumam un tā pielikumiem.

Ar šo mēs uzņemamies pilnu atbildību par iesniegto piedāvājumu, tajā ietverto informāciju, noformējumu, atbilstību iepirkuma Nolikuma prasībām. Visas iesniegtās dokumentu kopijas atbilst oriģinālam, sniegtā informācija un dati ir patiesi.

Esam iesnieguši visu prasīto informāciju.

Neesam iesnieguši nepatiesu informāciju savas kvalifikācijas novērtēšanai.

Piedāvājuma derīguma termiņš ir \_\_\_\_\_\_\_\_\_\_\_\_\_\_\_\_\_\_ dienas (ne mazāk kā 90 dienas).

Informācija, kas pēc Pretendenta domām ir uzskatāma par ierobežotas pieejamības informāciju, atrodas Pretendenta piedāvājuma \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ lpp.

Piedāvājums dalībai iepirkuma procedūrā sastāv no \_\_\_\_\_\_\_\_\_\_ lpp.

Vārds, uzvārds \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ieņemamais amats \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Paraksts \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datums \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_

**2.pielikums**

**TEHNISKĀ SPECIFIKĀCIJA**

**„Telts noma pasākuma “Ziemassvētki Siguldā”**

**vajadzībām”**

(identifikācijas Nr. SND 2016/53)

Iesniedzot piedāvājumu, jāuzrāda nomā piedāvātās preces ražotājs un modelis, sastāvdaļu atbilstība specifikācijai. Piedāvājumi bez atbilstības aprakstiem netiks izskatīti.

Prece ir jāpiegādā ražotājfirmas, oriģinālajā iepakojumā. Visām izmaksām jābūt iekļautām finanšu piedāvājumā.

1. Minimālās prasības teltij:

|  |  |
| --- | --- |
| Nr.p.k. | Prasības\* |
| 1. | Krāsa - **caurspīdīga** (stikls, vai arī alternatīvs – caurspīdīgs materiāls) |
| 2. | Izmēri -12x20, vai 10x20 |
| 3. | Kores augstums –min. – 4mMalu augstums – min. 2.40m |
| 4. | Zemu temperatūru izturīga |
| 5. | Telts piegāde, montāža, demontāža |

\*Prasību parametri, kas noteikti tehniskajā specifikācijā var tikt piedāvāti labāki par minimālajām prasībām.

Speciālie noteikumu:

1. Telts tiks izmantota Ziemassvētku pasākumu – koncertu rīkošanai;
2. Paredzēta telts apsilde (elektriskie sildītāji);
3. Telts darbības laiks no 17.- 30.decembrim 2016.g. (uzbūve paredzēta 16. decembrī naktī adrese: Ausekļa iela 6, Sigulda);
4. Telts demontāža 2016.gada 30.decembrī.

Precīzi līguma izpildes termiņi tiks noteikti slēdzot iepirkuma līgumu.

Uzskates materiāls



**3.pielikums**

**FINANŠU PIEDĀVĀJUMA FORMA**

**Mēs piedāvājam nodrošināt telts nomu pasākumam “Ziemassvētki Siguldā” piegādi, uzstādīšanu un demontāžu Siguldas novada Kultūras pārvaldes vajadzībām saskaņā ar iepirkuma Nolikuma nosacījumiem noteiktajā laika periodā:**

|  |  |  |  |  |  |  |  |
| --- | --- | --- | --- | --- | --- | --- | --- |
| Nr. | Prece |  | Cena par telts piegādi. bez PVN, EUR | Cena par telts uzstādīšanu bez PVN, EUR | Cena par telts demontāžubez PVN eur | Cena par teltsNomu/dienābez PVN eur | KOPĀ par visu apjomu, bez PVN EUR |
| 1. |  |  |  |  |  |  |  |

Mūsu piedāvātā Līgumcena kopā

bez PVN, EUR \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(summa ar cipariem un vārdiem)

PVN, EUR \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(summa ar cipariem un vārdiem)

kopā ar PVN, EUR \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(summa ar cipariem un vārdiem)

Ar šo uzņemos pilnu atbildību par finanšu piedāvājuma formā ietverto informāciju, atbilstību Nolikuma prasībām. Sniegtā informācija un dati ir patiesi.

Vārds, uzvārds \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ieņemamais amats \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Paraksts \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datums \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_

Zīmogs